Document ID: /fineweb-2-swissfilter-quality_10-filterrobots/filtered/05601.jsonl.gz/19

SUZE ZBOG SREBRENICE|
- Historija Bosne i Hercegovine -
13.juli 2001
BEOGRAD - Poslanici Skupstine Srbije posvetili su cijelo jucerasnje prije podne debati o filmu o Srebrenici, koji je premijerno prikazan preksinoc na Prvom programu RTS.
Raspravu su zapoceli radikali, ne krijuci da se zagrijavaju za danasnji "patriotski miting".
Aleksandar Vucic je predlozio formiranje anketnog odbora koji bi ispitao ko je taj, kako je rekao, ko je naredio da se na drzavnoj televiziji prikazuje film o Srebrenici "koji predstavlja sramotu i hajku na srpski narod".
Odbor treba da ustanovi, po Vucicu, antisrpsku histeriju i da se prekine hajka protiv Mladica i Karadzica koje je nazvao herojima.
Po Vucicu je zlocin sto je emitovan film. On je posebno naglasio da niko nece da amnestira one koji su pocinili zlocin, vec da se amnestira srpski narod.
Sef poslanickog kluba DSS Dejan Mihajlov smatra da ne bi bilo lose o ovom predlogu porazmisliti, jer bi bio interes Skupstine da se 'odredi' prema zlocinima u Srebrenici, da se skine ljaga sa svih gradjana, jer se krivicna odgovornost individualizuje. Niko nece stati, kako je rekao, iza onih koji su cinili zlocine i zalozio se da se utvrdi koliko je bilo zrtava u Srebrenici i ko je za njih odgovoran.
Na primjedbu predsjedavajuceg Gordane Comic da prijedlog treba formulisati u pisanom obliku, Tomislav Nikolic je najavio konsultacije sa sefovima ostalih poslanickih grupa i dodao da su sva sela od Srebrenice do Bratunca spaljena, ali da nisu samo Srbi cinili zlocine. Da je, kako je rekao, zakon o informisanju na snazi, "ne biste davili decu onim filmom nego biste platili kaznu". Po Nikolicu, mi smo taoci drzavnih televizija.
Natasa Jovanovic se, pak, zalozila da se razoblici i raskrinka "sve ono sto nam pakuju Amerikanci i drugi".
Vucic je prozvao Lejlu Ruzdic (DOS) rekavsi da se ona vjerovatno radovala zbog prikazivanja filma o Srebrenici, nakon cega je ona uplakana istrcala iz sale.
Zrtve ne biraju nacionalnost
Na pitanje da li je znao da ce biti prikazan film o Srebrenici na televiziji, Cedomir Jovanovic odgovorio je novinarima da nije znao, ali da je film video ranije. Bio je sokiran, zapanjen onim sto je video.
"Ne znam da vam opisem osecaj. Moja majka je iz porodice koja je potpuno pobijena u Drugom svetskom ratu. Moj deda je bio svestenik i on je zapaljen u crkvi sa 400 drugih Srba 1941. godine, ali osecaj kada gledate oca koji doziva svog sina da sidje iz sume je takav, mene ne interesuje koje je nacionalnosti. To je ljudski neprihvatljivo. Taj covek danas ne postoji, kao ni njegov sin, koga je pozivao da sidje dole uz garanciju vojske Republike Srpske da mu se nista nece dogoditi.
To nema veze ni sa vojnicima RS. Pojedinci koji su to ucinili neka odgovaraju. Odgovorni pojedinci moraju snositi konsekvence za takvu vrstu ponasanja, izjavio je Cedomir Jovanovic.
Po misljenju sefa poslanickog kluba DOS Cedomira Jovanovica, Skupstina ne treba da se bavi uredjivackom politikom medija, a gradjani bi trebalo da se opredele ko je za sta kriv. U potonjoj izjavi novinarima on je u neku ruku dao do znanja da bi anketni odbor bio svojevrsna "kaznena ekspedicija".
Za govornicom je istakao da se ovom filmu protive oni koji su bili na vlasti proteklih deset godina i koji su poklonili srpsku Srebrenicu sa 7.500 nestalih. To srpski narod, kako je rekao, ne zasluzuje.
Ne moze se negirati ono sto je uradjeno u nase ime, bice nasa tragedija ako ne kazemo ko je odgovoran za zlocin, rekao je Jovanovic i podsetio da je zakon o izgradnji objekata na dnevnom redu, a o "zutim osama" ce se razgovarati drugi put.
Zorana Radovanovica (SPS), interesuje sta je sa 1.300 nestalih sa Kosova, sta je sa Rackom i Markalama, a po Seselju je prikazivanja filma o Srebrenici tendenciozna propagandna emisija a emisija koja ne prikaze obe strane je, po njemu, neobjektivna. On je naveo da su u Skelanima i Podrinju sahranjeni Srbi koje su pobili Muslimani.
Parlament je juce pre podne bio veoma bucan, poslanici su lupali o sto, malo su aplaudirali, dobacivali s mesta, a za govornicom su radikali prednjacili u uvredama. Tako je Aleksandar Vucic u neku ruku prozvao Lejlu Ruzdic (DOS) rekavsi da se ona verovatno radovala zbog prikazivanja filma o Srebrenici. Nakon toga je Lejla Ruzdic istrcala iz sale sva uplakana, a potom je novinarima izjavila da ne moze da se raduje zbog toga sto se nas narod proglasava krivim za masovni zlocin, ali da ne moze da dozvoli da se dovede njeno ime i njena licnost u pitanje kada se radi o bilo kakvom zlocinu, a pogotovo o zlocinu koji se desavao u nasem okruzenju i oko nas.
"Uopste ne postavljam pitanje ko su zlocinci, odnosno koji je narod zrtva zlocina i nad kim su zlocini vrseni. Mene to ne interesuje, za mene su vrseni zlocini nad ljudima i za mene je to nedopustivo, bez obzira kom narodu pripadaju ljudi. Za mene je jedan ubijeni covek zlocin koji ja ne mogu ni na koji nacin da opravdam.
Ova moja reakcija je vjerovatno bila spontana, jer ja sam cetvrti musliman u nasoj Skupstini. Dosad je apostrofirano troje ljudi i ja sam poslednja jos ostala, i neko je morao da me apostrofira, bez ikakvog razloga, jer ja uopste nisam osoba koja dobacuje prilikom zasjedanja.
A kada su u pitanju radikali, posle svih zardjalih kasika, ja se toga dobro cuvam da njima dobacujem. Naprotiv, vrlo ih ignorisem. Opravdavati zlocin na pocetku 21. vijeka je za mene nedopustivo, kao i da mi se imputira da se radujem tome.
Ja sam verovatno emotivno reagovala, jer sam bila zgranuta takvom reakcijom", izjavila je novinarima Lejla Ruzdic.
M. Torov